Rješenje Općeg suda (sedmo vijeće) od 14. studenoga 2018. – Bruel protiv Komisije i dr.
(predmet T-793/17)
„Tužba za poništenje i naknadu štete – Akt koji je donio šef Delegacije Unije u Alžiru u okviru javne nabave usluga – Odluka kojom se zahtijeva zamjena tužitelja kao stručnjaka – Raskid ugovora između uspješnog ponuditelja i tužitelja slijedom te odluke – Nedostatak svojstva tuženika – Akt koji se ne može pobijati – Nepostojanje dovoljno ozbiljne povrede pravnog pravila kojim se pojedincima dodjeljuju prava – Uzročna veza – Tužba koja je djelomično očito nedopuštena, a djelomično očito pravno neosnovana”
1.      Tužba za poništenje – Svojstvo tuženika – Unijina delegacija – Nepostojanje svojstva tijela, ureda ili agencije Unije – Akti koje je u okviru postupka javne nabave donio šef Unijine delegacije – Akti koji se mogu pripisati Komisiji
(čl. 221. i 263. UFEU-a; Uredba br. 966/2012 Europskog parlamenta i Vijeća; Odluka Vijeća 2010/427)
(t. 27., 28.)
2.      Tužba za poništenje – Tužba koja se u stvarnosti odnosi na spor ugovorne naravi – Poništenje akta u ugovornom okviru – Nenadležnost suda Unije – Nedopuštenost
(čl. 263., 272., 274. i 288. UFEU-a)
(t. 30.-35.)
3.      Izvanugovorna odgovornost – Pretpostavke – Nezakonitost – Šteta – Uzročna veza – Neispunjenje jedne od pretpostavki – Odbijanje u cijelosti tužbe za naknadu štete
(čl. 340. st. 2. UFEU-a)
(t. 50.-53.)
4.      Pravo Europske unije – Načela – Načelo dobre uprave – Doseg – Primjenjivost na ugovorne odnose koji Uniju vežu s trećim stranama – Isključenost
(Povelja Europske unije o temeljnim pravima, čl. 41.)
(t. 56., 57.)
5.      Izvanugovorna odgovornost – Pretpostavke – Uzročna veza – Teret dokazivanja
(čl. 340. st. 2. UFEU-a)
(t. 66.)
6.      Izvanugovorna odgovornost – Pretpostavke – Nezakonitost – Nedovoljno obrazloženje akta Unije – Isključenost
(čl. 340. st. 2. UFEU-a)
(t. 68.)
Predmet
S jedne strane, zahtjev na temelju članka 263. UFEU-a za poništenje dopisa od 25. rujna 2017. kojim se zahtijeva zamjena tužitelja kao stručnjaka u okviru ugovora o pružanju usluga zaključenog između uspješnog ponuditelja i tužitelja i, s druge strane, zahtjev na temelju članka 268. UFEU-a za naknadu štete koju je tužitelj navodno pretrpio zbog te odluke.
Izreka
1.
Tužba se odbija.
2.
Damienu Bruelu nalaže se snošenje troškova.